**<<ԿՐԹՈՒԹՅՈՒՆ ԱՌԱՆՑ ՍԱՀՄԱՆԻ>>-ՀԿ**

**ԱՎԱՐՏԱԿԱՆ ՀԵՏԱԶՈՏԱԿԱՆ ԱՇԽԱՏԱՆՔ**

**ԹԵՄԱ՝ <<ԵՍ ԵՎ ՇՐՋԱԿԱ ԱՇԽԱՐՀԸ>> ԱՌԱՐԿԱՅԻ ԴԱՍՏԻԱՐԱԿՉԱԿԱՆ ՆՊԱՏԱԿՆԵՐԸ**

**ՈՒՍՈՒՑԻՉ՝ ՄԿՐՏՉՅԱՆ ԱՐՄԻՆԵ**

**ՂԵԿԱՎԱՐ ՝ ՎԵՐՈՆԻԿԱ ԲԱԲԱՋԱՆՅԱՆ**

ԲՈՎԱՆԴԱԿՈՒԹՅՈՒՆ

[ՆԵՐԱԾՈՒԹՅՈՒՆ……………………………………………………………………… 3](#_TOC_250000)

ԳԼՈՒԽ 1. «ԵՍ ԵՎ ՇՐՋԱԿԱ ԱՇԽԱՐՀԸ» ԱՌԱՐԿԱՆ ՈՐՊԵՍ ԿՐՏՍԵՐ ԴՊՐՈՑԱԿԱՆՆԵՐԻ ՍՈՑԻԱԼԱԿԱՆԱՑՄԱՆ ՄԻՋՈՑ

1.1. «Ես և շրջակա աշխարհը» առարկայի նպատակը, խնդիրները և առարկային ներկայացվող պահանջները…………………………………………………………… 6

ԵԶՐԱԿԱՑՈՒԹՅՈՒՆ 22

ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ 25

# ՆԵՐԱԾՈՒԹՅՈՒՆ

**ԹԵՄԱՅԻ ԱՐԴԻԱԿԱՆՈՒԹՅՈՒՆԸ**ֈ Մարդուն շրջապատող իրականությունը, որի պայմաններում տեղի է ունենում նրա զարգացումը և ձևավորումը, սոցիալականացումը, վերջին տարիների ընթացքում ենթարկվել է որոշակի փոփոխություններիֈ Մարդու սոցիալականացումը դիտվում է որպես մարդու ներգրավումը սոցիալական միջավայր, հարմարումը սոցիալական իրադրություններին, նրան շրջապատող աշխարհինֈ Կրտսեր դպրոցականների սոցիալականացումը երեխայի կողմից սոցիալական փորձի յուրացման գործընթացն ու արդյունքն է, որը կայանում է շփման ու գործունեության մեջ:

Կրտսեր դպրոցականների սոցիալականացումը ժամանակակից մանկավարժության արդիական հիմնախնդիրներից է, քանի որ տարիների ընթացքում սոցիալական պայմանները ենթարկվել են որոշակի փոփոխությունների և խնդիրներ են առաջացել կրտսեր դպրոցականի սոցիալականցման գործընթացումֈ Բարոյականության նորմերի, մարդկային հարաբերությունների ձրավորման, մարդկանց հետ արդյունավետ համագործակցելու համար անհրաժեշտ վարքային կանոնների, ինչպես նաև շրջակա աշխարհում ճիշտ կողմոնորշվելու կարողությունների ձրավորման գործում կրտսեր դպրոցականները հանդիպում են բազում դժվարություններիֈ Դպրոցներում կարիք կար մի առարկայի, որը կօգներ կրտսեր դպրոցականին հաղթահարել առաջացած խնդիրներըֈ

«Ես և շրջակա աշխարհը» առարկայից ձեռք բերված գիտելիքները, կարողություններն ու հմտությունները, արժեքային համակարգը շատ կարևոր են կրտսեր դպրոցականների համարֈ Այն օգնում է կրտսեր դպրոցականին ստացած գիտելինքներն ու կարողությունները կիրառել կյանքում, ավելի հեշտությամբ սոցիալականացվել, դառնալ ինքնուրույն և նախաձեռնող: Առարկայից ստացած

գիտելիքների շնորհիվ կրտսեր դպրոցականը կարողանում է հեշտությամբ հարմարվել շրջակա միջավայրին, շփվել մարդկանց հետ, սկսում է գնահատել բնության կարևորությունը, փորձում է խնամել, օգնել կենդանիներին։

Այս առարկան կրտսեր դպրոցականի մեջ սերմանում է կարեկցանք՝ դիմացինի հանդեպ, հարգանք՝ մեծերի հանդեպֈ Օգնում է երեխային զարգանալ և ձևավորվել որպես անհատ, նպաստում նրա սոցիալականացմանը։

«Ես և շրջակա աշխարհը» առարկան միտված է օգնելու կրտսեր դպրոցականին տարբերել լավն ու վատը, բարին ու չարը, օգուտն ու վնասը, բարեկամին ու թշնամուն՝ ձևավորելով ինքնավստահ, հայրենասեր, հայրենանվեր քաղաքացիներ, ովքեր պատրաստ են անհրաժեշտության դեպքում նույնիսկ իրենց կյանքի գնով պաշտպանել ու պահպանել հայրենիքըֈ

Այն եզակի առարկան է, որն օգնում է կրտսեր դպրոցականին՝ հաղթահարել կենցաղային խնդիրները, հաղթահարել հասակակիցների հետ ունեցած կոնֆլիկտները, գտնել այդ կոնֆլիկտների լուծման արդյունավետ ու հարմար եղանակներ, բարձրացնել ինքնագնահատականըֈ

«Ես և շրջակա աշխարհը» առարկան կրտսեր դպրոցականի սոցիալականացման գործում անկրկնելի ու անփոխարինելի դեր է կատարում, թեև ուսուցիչների մի մասն այս առարկայի դերը լիովին չի արժևորում և դասավանդման ընթացքում կրտսեր դպրոցականների սոցիալականացման գործընթացը չի կարևորվում: Իսկ կրտսեր դպրոցականի՝ որպես անձ ձևավորվելու և զարգանալու համար ամենակարևորը սոցիալականացումն էֈ Այն տեղի է ունենում շրջապատի մարդկանց հետ փոխհարաբերությունների, հասակակիցների հետ շփման, շրջակա միջավայրում հարմարվելու միջոցովֈ

Այս առարկայի օգնությամբ կրտսեր դպրոցականը կարողանում է պատկերացում կազմել նշանավոր հայտնագործությունների, ճանապարհորդությունների, արեգակնային համակարգի մոլորկների, արևի, լուսնի, բնության մեջ կատարվող տարբեր երևույթների, բնական աղետների, տարրերային

աղետների, ինչպես նաև՝ պատերազմի մասինֈ Անհրաժեշտության դեպքում կարողանում է քայլեր ձեռնարկել՝ վտանգներից խուսափելու և զերծ մնալու համարֈ

Այսպիսով, «Ես և շրջակա աշխարհը» առարկան ձևավորում է բազմակողմանի զարգացած, տեղեկացված անհատ, ով ունի իր ուրույն կարծիքը ցանկացած հարցի վերաբերյալ և կարողանում է հեշտությամբ սոցիալականացվել շրջակա միջավայրումֈ

**ՀԵՏԱԶՈՏՈՒԹՅԱՆ ՆՊԱՏԱԿԸ** կրտսեր դպրոցականների սոցիալականացման գործում «Ես և շրջակա աշխարհը» առարկայի դերի բացահայտումն ու դասավանդման արդյունավետ մանկավարժական պայմանների առաջադրումն է:

**ՀԵՏԱԶՈՏՈՒԹՅԱՆ ԽՆԴԻՐՆԵՐԸ**

* Ուսումնասիրել կրտսեր դպրոցականների սոցիալականացման գործընթացը՝ որպես մանկավարժության արդի հիմնախնդիր,
* Բացահայտել «Ես և շրջակա աշխարհը» առարկայի դերը կրտսեր դպրոցականների սոցիալականացման գործում,
* Առաջադրել «Ես և շրջակա աշխարհը» առարկայի դասավանդման արդյունավետ մանկավարժական պայմաններֈ

**ՀԵՏԱԶՈՏՈՒԹՅԱՆ ՕԲՅԵԿՏԸ** կրտսեր դպրոցականի սոցիալականացման գործընթացն էֈ

**ՀԵՏԱԶՈՏՈՒԹՅԱՆ ԱՌԱՐԿԱՆ** կրտսեր դպրոցականների սոցիալականացմանը նպաստող «Ես և շրջակա աշխարհը» առարկան էֈ

**ՀԵՏԱԶՈՏՈՒԹՅԱՆ ՄԵԹՈԴՆԵՐԸ:** Հետազոտության խնդիրների լուծման համար կիրառել ենք հետևյալ մեթոդները.

* + ուսումնասիրվող հիմնահարցի վերաբերյալ գոյություն ունեցող գիտամեթոդական գրականության վերլուծություն,
	+ փաստաթղթերի ուսումնասիրում,
	+ /:

**ԳԼՈՒԽ 1. «ԵՍ ԵՎ ՇՐՋԱԿԱ ԱՇԽԱՐՀԸ» ԱՌԱՐԿԱՆ ՈՐՊԵՍ ԿՐՏՍԵՐ ԴՊՐՈՑԱԿԱՆՆԵՐԻ ՍՈՑԻԱԼԱԿԱՆԱՑՄԱՆ ՄԻՋՈՑ**

**1.1. «Ես և շրջակա աշխարհը» առարկայի նպատակը, խնդիրները և առարկային ներկայացվող պահանջները**

«Ես և շրջակա աշխարհը» առարկան կարևորվում է իր բովանդակային բազմազանությամբ: Այն բավականին հետաքրքիր է և իր ուրույն տեղն ու դերն ունի կրտսեր դպրոցականի սոցիալականացման գործընթացում:

Հայաստանի Հանրապետությունում սահմանվում և հրապարակվում են պետական կրթական չափորոշիչներ, որոնք շրջանավարտների կրթության մակարդակի և որակավորման գնահատման հիմքն են` անկախ նրանց ստացած կրթության ձևից և ուսումնական հաստատությունների կազմակերպականիրավական ձևից:

Միջնակարգ կրթության պետական չափորոշչի համաձայն ՝ «Ես և շրջակա աշխարհը» ուսումնական առարկան «Բնական գիտություններ և Հասարակական գիտություններ» ուսումնական բնագավառները ներկայացնող ինտեգրված պետական պարտադիր առարկա է 2- 4- րդ դասարանների համար:

Համարյա տասը տարի տարրական դպրոցում չէր դասավանդվում բնագիտական և հասարակագիտական որևէ համակարգված պետական պարտադիր դասընթաց: Տարրական դպրոցում գործող ծրագրերից միայն Մայրենի առարկայի ծրագրի շրջանակում է մասնակիորեն լուծվել սովորողների՝ բնության և հասարակության վերաբերյալ նախագիտելիքների ձևավորման խնդիրը: «Ես և շրջակա աշխարհը» առարկան գալիս է լրացնելու հանրակրթական ծրագրերի վերոնշյալ բացթողումը:

Տարրական դպրոցում բնության տարրերի ու երևույթների ուսումնասիրությունը, սովորողի աշխարհայացքի համակարգված ձևավորմանը զուգահեռ, պետք է հնարավորություն ընձեռի բնության մեջ, դասարանում կամ տանը դիտումների, փորձերի և այլ տարաբնույթ գործնական աշխատանքների միջոցով սովորողի մեջ

զարգացնելու Միջնակարգ կրթության պետական չափորոշչով սահմանված ճանաչողության մեթոդները: Բնության անկենդան և կենդանի տարրերի, մարդու, Երկիր մոլորակի՝ որպես մարդկության ընդհանուր տան, ուսումնասիրությունը անհրաժեշտ է իրականացնել՝

ա. Սովորողի շրջապատում տուն, բնակավայր, բնական լանդշաֆտ դիտվող բնության տարրերի և երևույթների դիտարկումների, պարզունակ փորձերի նկարագրության,

բ. Սովորողի կողմից սեփական օրգանիզմը ճանաչելուն, առողջության պահպանմանը և անվտանգ կենսագործունեություն ծավալելուն ուղղված ուսումնական գործունեության տեսակների իրականացման,

գ. Սեփական շրջապատը հետազոտելու տարրական կարողությունների ու դրանց վերաբերյալ սեփական եզրահանգումների կատարման ապահովման,

դ. Հայաստանի բնության բազմազանության, մեր երկրի բնական ու հասարակական օբյեկտների ու երևույթների վերաբերյալ տարրական գիտելիքների ձևավորման,

ե. Երկիր մոլորակի տարածքային խոշոր միավորների՝ մայրցամաքների հայտնագործման ու հետազոտության մասին պատմությունների միջոցով:

Հանրակրթական նպատակների և կրթական բարեփոխումերի խնդիրների տեսանկյունից կարևոր է առարկայի բովանդակության մեջ այնպիսի թեմաների ներառումը, որոնք կապահովեն երեխային՝ որպես աճող անհատականության սոցիալականացման, ինչպես նաև աշխարհաճանաչման և մարդկային հասարակության նկատմամբ սեփական դիրքորոշումը և հարաբերությունները ճշտելու, դրա միջոցով դեպի իրավական պետություն տանող ճանապարհի առաջին քայլերն անելու, իր երկրի արժանավոր քաղաքացի դառնալու համար անհրաժեշտ պայմանների ստեղծումը:

Տարրական դպրոցի 2-4 րդ դասարաններում «Ես և շրջակա աշխարհը» առարկայի նպատակն է.

* աշակերտներին ծանոթացնել իրենց շրջապատող աշխարհին, այնտեղ կատարվող բնական- հասարակական երևույթներին,
* սովորեցնել ճանաչելու սեփական օրգանիզմը, ծանոթացնել օրգանիզմի խնամքի և
* հիգիենայի հիմնական կանոններին,
* նպաստել սեփական արժանապատվության զգացումի , հանդուրժողականության, շրջապատի մարդկանց նկատմամբ բարյացակամ վերաբերմունքի ձևավորմանը,
* օգնել դառնալու աշակերտական կոլեկտիվի լիիրավ անդամ, ձևավորել և զարգացնել ինքնուրույն որոշումներ կայացնելու, սեփական արարքները վերահսկելու, դրանց համար պատասխանատու լինելու գիտակցություն,
* նպաստել աշակերտների ինքնադրսևորման ու ինքնարտահայտման հմտու- թյունների ձևավորմանը,
* ձևավորել առողջ ապրելակերպին նպաստող վարքագիծ բնության հանդեպ
* հոգատար վերաբերմունքի անհրաժեշտության գիտակցում
* նպաստել սեփական երկրի պատմամշակութային արժեքների ժառանգորդը լինելու գիտակցմանը:

Համագործակցելու, որոշումներ կայացնելու հմտություններ, հանդուրժողա- կանություն, պատասխանատու վարքագիծ, քաղաքացիական ակտիվ դիրքորոշում և այլն: Ուսումնական գործունեության համար առաջարկված եղանակները նպաստում են թվարկածի արդյունավետ իրականացմանը [21, էջ 8]ֈ

«Ես և շրջակա աշխարհը» առարկան լուծում է մի շարք խնդիրներ՝ երեխայի՝ որպես անհատի , լայն մտահորիզոն ունեցող դպրոցականի ձևավորման հարցում:

Տարբեր դասարաններում դասավանդման նյութերը տարբեր են՝ կախված դասավանդվող թեմայի բարդության աստիճանից:

Առարկայի պարտադիր միջուկը, որը ներառում է հետևյալ բաժինները, ներկայացնում ենք հաջորդիվֈ

1. րդ դասարանի վերջնարդյունքները ներառում են հետևյալ գիտելիքները, կարողությունները և հմտությունները.
	* Երեխան պետք է իմանա, թե ով է ինքը, իր անունը, ազգանունը, կարողանա ներկայացնել իր նախասիրությունները, նպատակները, սովորությունները, վեր հանել իր և մյուսների նմանություններն ու տարբերությունները [17, էջ 3]:
	* Կարողանա տարբերակել իր հույզերը, տարբերակել զգայարաններով ստացած տեղեկությունները՝որպես աշխարհն ընկալելու միջոց: Պետք է կարողանա նկարագրել տարբեր իրավիճակներում ունեցած իր հույզերը:
	* Կարողանա իր և ընկերների տարբերություններն ու առավելությունները հիմնավորել որպես առավելություն: Գիտակցի, որ տարբեր զգայարաններով ստացած տեղեկություններն օգնում են լիարժեք ընկալել աշխարհը:

Այս ամենը, իհարկե պետք է սովորած լինի ընտանիքում, մանկապարտեզում, հետո ամրապնդվի՝ դպրոցում:

Կրտսեր դպրոցականը պիտի տիրապետի որոշ անհրաժեշտ տեղեկությունների՝ իր ընտանիքի անդամների մասին: Օրինակ, ծնողների անունները, թե որտեղ են աշխատում նրանք: Պետք է իմանա իր դերն ու պարտականություններն ընտանիքում: Երեխան պետք է հասկանա, որ դպրոցն իր երկրորդ ընտանիքն է, քանի որ օրվա կեսն անցկացնում է դպրոցում: Պիտի իմանա իր իրավունքները, ինչը նրան պարտավոր են սովորեցնել նախ՝ ընտանիքում, հետո՝ դպրոցում [1, էջ 9].

* Կարողանա կազմակերպել իր առօրյան. Օրվա ռեժիմ կազմել, պլանավորել իր ժամանակը և գործունեությունը, տարբերակել աշխատանքը ժամանցից, իմանա` ինչպես կազմակերպել հանգիստը:
* Պատկերացում ունենա կոնֆլիկտային իրավիճակներից խուսափելու և որոշում կայացնելու վերաբերյալ:
* Կարողանա նկարագրել իր նախասիրությունները, հետաքրքրությունները, նպատակներ ուրվագծել և դրանց հասնելու

ճանապարհներ փնտրել: Հասկանա կազմակերպված առօրյայի կարևորությունը հաջողության հասնելու համար: Առօրյա կյանքի՝ իրեն վերաբերող տարբեր իրավիճակներում կարողանա կատարել տրամաբանական եզրահանգումներ, որոշումներ կայացնել, խնդիրներ լուծել: Կարողանա բացատրել կազմակերպված առօրյայի և նպատակների իրականացման կապը, օրինակներ բերի:

* Հասկանա իր առջև ծառացած դժվարությունները և փորձի ինքնուրույն հաղթահարել դրանք:
* Պետք է հասկանա փոխօգնության, փոխադարձ վստահության և հոգատար վերաբերմունքի կարևորությունը:
* Կարողանա պահպանել իր շրջապատում ընդունված համակեցության կանոնները, հարգի և աջակցի ընտանիքի անդամներին: Հասկանա ընտանիքում իրավունքների և պարտականությունների փոխկապվածությունը:
* Կարողանա հիմնավորել համակեցության կանոնների անհրաժեշտությունն ընտանիքում:

Կարողանա հիմնավորել ընտանիքում փոխօգնության և պարտականությունների ստանձնման կարևորությունը:

* Գիտակցի ընտանիքում պարտավորությունների իր բաժինը:

Երեխան պիտի ճանաչի իր դասարանը, շփվի դասարանցիների հետ՝ հնարավորինս զերծ մնալով կոնֆլիկտներից: Պիտի իմանա, որ դասերին պետք է նստել խելոք, լինել կարգապահ, դպրոց հաճախել պատրաստ, ուսուցչի հանձնարարությունները կատարած: Այսինքն, պետք է տեղյակ լինի իր՝ որպես աշակերտի, իրավունքների ու պարտականությունների մասին:

Կրտսեր դպրոցականը պետք է կիրառի դասարանական կանոնները: Իմանա հասակակիցների հետ արդյունավետ հաղորդակցվելու կանոնները, համա- գործակցության առավելությունը, պատրաստ լինի աջակցելու ընկերներին: Իմանա դպրոցում համակեցության և բարեկիրթ հաղորդակցման կանոնները,

գիտակցի աշակերտ-ուսուցիչ փոխհարաբերություններում դերերի առանձնահատ- կությունները [3, էջ 8].

* + Պետք է կարողանա արդյունավետ հաղորդակցվել և համագործակցել համադասարանցիների և ուսուցիչների հետ:
	+ Կարողանա խուսափել կոնֆլիկտային իրավիճակներից, պատասխանատու վարքագիծ դրսևորի շրջապատի հանդեպ:
	+ Գիտակցի սեփական վարքագծի հնարավոր հետևանքները: Կարողանա տարբերակել այն իրավիճակները, որոնք կարող են հանգեցնել կոնֆլիկտի, նման իրավիճակներից խուսափելու համար համապատասխան վարք դրսևորել: Գիտակցելով արարքի և հետևանքների կապը` դրսևորի պատասխանատու վարքագիծ:
	+ Կարևոր է երեխային սովորեցնել տան հասցեն, տեղեկություններ հաղորդել հարևանների մասին: Նա պետք է իմանա տեղեկություններ իր բնակավայրի մասին, այսինքն՝ որտե՞ղ է ապրում, ո՞ր քաղաքում կամ գյուղում, ո՞ր փողոցում, ո՞ր շենքում, կարողանա նկարագրել իր բնակության վայրը, շրջակայքի հիմնական կառույցները և դրանց նշանակությունը: Կարողանա իր բնակավայրում կողմնորոշվելու նպատակով հարցեր տալ և ուղղորդվել դրանցով: Կարողանա պարզ գծապատկերների միջոցով ներկայացնել իր բնակավայրը: : Կարողանա գործուն մասնակցություն ունենալ իր բնակավայրի բարեկարգմանը, ցուցաբերել շրջապատը մաքուր պահելու կարողություններ: Կարողանա ներկայացնել իր բնակավայրի նյութական արժեքները, առանձնահատկությունները: Կարողանա իր բնակավայրի բարելավմանն ուղղված առաջարկներ անել:
	+ Կրտսեր դպրոցականը պետք է հասկանա, որ ինքն այդ համայնքի մասնիկն է, իմանա և կարողանա կիրառել հասարակական վարքի

կանոնները, պատրաստ լինի օգնել համայնքի անդամներին, տարիքով մեծերին:

* + Կրտսեր դպրոցական տարիքում երեխայի մոտ արդեն ձևավորված է լինում որոշակի վերաբերմունք շրջապատի նկատմամբ: Կարևոր է, որ այդ ձևակերպումը լինի հոգատար: Երեխան պետք է սիրի բնությունը, կենդաններին, հոգ տանի նրանց մասին: Սա կարևոր է դաստիարակության գործընթացում: Այստեղ, իհարկե, մեծ է ծնողների դերը: Շատ հաճախ թվարկված հատկանիշները սովորեցնելու կարիք չի լինում, քանի որ երեխան ակամա սովորում է ծնողից:
	+ Նախնական գիտելիք ունենա մարդու կյանքում բույսերի և կենդանիների դերի մասին: Երեխան պետք է իմանա բույսերի նշանակությունը օդի մաքրության պահպանման համար: Կարողանա թվարկել բույսերից և կենդանիներից ստացվող սննդամթերքները:
	+ Հոգատար վերաբերմունք դրսևորի կենդանական և բուսական աշխարհի հանդեպ, գնահատի բնության գեղեցկությունը: Կարողանա թվարկել կենդանի օրգանիզմներին առավել բնորոշ հատկությունները: Կարողանա տարբերակել բույսերի կենսական ձևերը (ծառեր, թփեր, խոտաբույսեր) և կենդանիների որոշ խմբերի (միջատներ, ձկներ, սողուններ, երկկենցաղներ, թռչուններ, կաթնասուններ) ներկայացուցիչներին, բերի օրինակներ: Կարողանա ճանաչել նրանց իր շրջապատում կամ նկարների վրա:
	+ Իմանա բույսերի աճի համար անհրաժեշտ պայմանները (լույս, խոնավություն, ջերմություն,հող):
	+ Իմանա բուսական և կենդանական սննդի կարևորությունը իր օրգանիզմի աճի և զարգացման համար: Կարողանա ինքնուրույն դիտարկումներ անել բնության մեջ կենդանի օրգանիզմների և անկենդան բնության տարրերի միջև գոյություն ունեցող որոշ կապերի վերաբերյալ և բացատրել դրանք:
	+ Կարողանա բացատրել կենդանի օրգանիզմների միջև գոյություն ունեցող կապերը նրանց բնակեցման վայրերում:
	+ Իմանա բույսերի բազմացման որոշ ձևեր, ճանաչի իր շրջապատում հանդիպող, պահպանության կարիք ունեցող որոշ բույսեր և կենդանիներ:

Երեխային պետք է բացատրել, որ բնությունը լինում է կենդանի և անկենդան: Կենդանի բնությունը մարդն է, կենդանիները, ծառերը, բույսերը, իսկ անկենդան բնությունը՝ արևը, լուսինը, գետերը, լճերը, օվկիանոսները, մոլորակները, տարբեր առարկաներ:

Կարելի է բացատրել, որ կենդանիները, միջատները բնության բարեկամներն են: Որոշ կենդանիներ վերացնում են վնասատու միջատների, որոնք ոչնչանում են բնությունը՝ դրանով դառնալով բնության բարեկամները: Սակայն բնության և կենդանիների ամենամեծ բարեկամը մարդն է: Պետք է բացատրել, որ որոշ կենդանիներ կանգնած են ոչնչացման փաստի առաջ.

* + Կրտսեր դպրոցականը պետք է նախնական գիտելիք ունենա բույսերի կենսական ձևերի հիմնական խմբերի մասին: Կարողանա ճանաչել վայրի և մշակովի բույսերը, վայրի և ընտանի կենդանիները: Երեխան պետք է իմանա, որ բույսերն ու ծառերը ֆիլտրում են աղտոտված օդը՝ բնությունը հարստացնելով թթվածնով՝ դրանով իսկ ստեղծելով առողջ միջավայր մարդկանց ու կենդանիների համար: Երեխային կարելի է բացատրել, որ եղանակի փոփոխմանը զուգընթաց բնության մեջ տեղի են ունենում փոփոխություններ: Օրինակ, որ աշնանը տերևները փոխում են իրենց գույնը, հետո թափվում են, ծառերը մերկանում են, ձմռանը բույսերն ու ծաղիկները, ինչպես նաև որոշ կենդանիներ ու սողուններ խոր քուն են մտնում: Ձմռանն ամեն ինչ ծածկվում է ձյունով, իսկ գարնանը բնությունն ու կենդանական աշխարհն արթնանում է խոր քնից [5, էջ 22]:

Կրտսեր դպրոցականը պետք է հասկանա, որ մարդը բնության և հասարակության մասնիկ է, զանազանի մարդկանց միջև գոյություն ունեցող տարիքային, սեռային տարբերությունները.

* + Հասկանա, որ անձնային որակները պայմանավորված չեն սեռով: Կարողանա գնահատել իր և մյուսների հաջողությունները, համագործակցել, ընդունի համակեցության կանոնները:
	+ Կարողանա պաշտպանել սեփական իրավունքներն ու շահերը և գիտակցի իր պարտականությունները:
	+ Կարողանա տարբերակել արարքներն ըստ հնարավոր հետևանքների, ունենա պատասխանատու վարք: Կարողանա բացատրել մարդու` բնության և հասարակության հետ փոխկախվածությունը և օրինակներ բերի: Հասկանա սեռային որոշ կարծրատիպերի պայմանական լինելը, օրինակներ բերի: Կարևորի ընկերական հարաբերությունների դերն իր կյանքում, կարողանա ուսումնական գործընթացում և խաղերի ժամանակ ստեղծել փոխօգնության և վստահության հարաբերություններ դասընկերների հետ: Գիտակցի իրեն շրջապատող մարդկանց տարբեր դերերի փոխկախվածությունը, հասկանա դրանց կարևորությունը, կարողանա օրինակներով հիմնավորել: Հասկանա, որ փոխօգնությունը, համագործակցությունը և վստահության վրա հիմնված հարաբերությունները փոխշահեկան են, կարողանա բացատրել դա:

Կարևոր է, որ յուրաքանչյուր ոք վարի առողջ ապրելակերպ, առողջ սնվի, զբաղվի մարմնամարզությամբ: Սա պետք է սերմանել մանկուց: Կրտսեր դպրոցականը պետք է նախնական գիտելիք ունենա սննդի և անձնական հիգիենայի նշանակության, սննդամթերքի ոչ ճիշտ օգտագործման վտանգների և դրանցից խուսափելու միջոցների մասին:

Կրտսեր դպրոցականը պետք է գիտակցի սեփական մարմնի խնամքին և առողջությանը հետևելու, մարմնամարզությամբ զբաղվելու կարևորությունը, տարբերակի առողջության համար վնասակար սովորությունները, գիտակցի

մաքրակենցաղ ապրելակերպի դերը վարակներից խուսափելու համար: Իմանա տանը և այլուր հնարավոր վտանգավոր իրավիճակների և դրանց հետևանքների մասին, իմանա երթևեկության կանոնները, երկրաշարժի ժամանակ պաշտպանվելուտարրական կանոնները: Անվտանգ վարքագիծ դրսևորի: Հասկանա սեփական վարքագծի և առողջության կապը, դրսևորի պատասխանատու վարքագիծ:

* Կարողանա կողմնորոշվել տանը և դրսում ստեղծված վտանգավոր և արտակարգ իրավիճակներում:
* Կարողանա օգտվել կենցաղային անվտանգ կառավարվող սարքերից: Կիրառի անձնական հիգիենայի կանոնները, դրսևորի կամային հատկանիշներ առողջության համար վնասակար սովորություններից զերծ մնալուհամար:

«Ես և շրջակա աշխարհը» առարկայի 3-րդ դասարանի ծրագրի համաձայն կրտսեր դպրոցականների անհրաժեշտ գիտելիքներն ու կարողություններոն են.

* + Երեխան պետք է կարողանա իրեն դրսևորել ընկերական հարաբերություններում, հեշտությամբ շփվել հակառակ սեռի երեխաների հետ: Պետք է կարողանա իրեն ճիշտ դրսևորել հասակակիցների հետ հարաբերություններում:
	+ Կրտսեր դպրոցականը պիտի հասկանա, որ ցանկացած արարք ունի հետևանք, որի համար պետք է պատասխան տալ:

Երեխան պետք է տիրապետի վարքի կանոններին, հարգանքով վերաբերվի շրջապատի մարդկանց, տեղյակ լինի շրջապատում այդ մարդկանց դերից.

* + Կրտսեր դպրոցականը պետք է իմանա անվտանգության կանոնները՝ օրինակ, որ պետք է ջուրն ու գազն անջատել, արդուկը միացրած չթողնել, հոսանքի լարերին չդիպչել և այլն: Պետք է սովորեցնել երթևեկության կանոնները՝ կանաչ լույսի տակ պետք է անցնել, կարմիրի ժամանակ՝ սպասել, փողոցում քայլել միայն մայթով:
	+ Կրտսեր դպրոցականը պետք է ունենա առօրյա իր աշխատանքը, ժամանցը, օրվա ռեժիմը: Օրինակ, որ առավոտյան արթնանալուց հետո

պիտի լվացվի, հետո նախաճաշի ու գնա դպրոց: Դպրոցից տուն գալուց հետո պիտի ճաշի ու հանգստանա, հետո սովորի դասերը: Ազատ ժամանակը զբաղվի իր սիրելի գործով: Պետք է ունենա նպատակներ, երազանքներ: Պետք է կարողանա ինքնուրույն որոշումներ կայացնել, տարբեր հարցեր լուծել, որին ծնողները չպետք է խառնվեն[6, էջ 22]ֈ

Երեխան պիտի ունենա պատկերացում տարվա եղնակների մասին: Պետք է բացատրել, որ բնությունը տարվա տարբեր եղանակներին տարբեր է լինում: Օրինակ, ծառը գարնանը բողբոջում է, ծաղկում, գարնանը կամ ամռան սկզբում բերք է տալիս, աշնանը չորանում են տերևները, իսկ ձմռանը ծառերը զրկվում են տերևներից: Պետք է բացատրել, թե մարդն ինչպես է արձագանքում տարվա եղանակներին: Ինչպես նաև իմանա զգայարանների անհրաժեշտությունը մարդու համար.

* + Կրտսեր դպրոցականը պետք է իմանա մարմնի մասերը, պատկերացում ունենա մարդու օրգանների, զգայարանների, նրանց հիգիենայի մասին:
	+ Պատկերացում ունենա օրգանիզմի համար մաշկի ամբողջականության և մարմնի հիգիենայի կանոնների պահպանման անհրաժեշտության մասին: Կարողանա խուսափել մաշկի ամբողջականության խախտման պատճառ հանդիսացող իրավիճակներից: Իմանա վերքերի, կոտրվածքների, այրվածքների, ցրտահարության, արևահարության մասին: Նախնական գիտելիքներ ունենա որոշ վարակիչ հիվանդությունների և դրանց կանխարգելման միջոցների մասին: Կարողանա ցույց տալ մարդու օրգանները, թվարկել որոշ օրգանների համակարգերը::
	+ Իմանա լայն տարածում ունեցող վարակիչ հիվանդությունների ախտանիշները և դրանցից խուսափելու ուղիները: Իմանա որոշ օրգանների համակարգերի ֆունկցիաները:
	+ Կարողանա կողմնորոշվել և առաջին օգնություն ցուցաբերել վերքերի, արևահարության, ցրտահարության, այրվածքների դեպքում:
	+ Կարողանա բացատրել հիվանդությունների կանխարգելման նշանակությունը:
	+ Երեխան պիտի ճանաչի իր մարմինը, իմանա մարմնի կառուցվածքը՝ թեկուզ որոշ չափով: Երեխային պետք է բացատրել, որ պետք է մաքրություն պահպանել թե՛ սեփական մարմնի, թե՛ սննդի, թե՛ շրջապատի նկատմամբ:
	+ Պիտի քննարկել երեխայի սովորությունները, բացատրել, ցույց տալ որն է լավը, որը՝ վատը:

Կրտսեր դպրոցականը պիտի գաղափար ունենա բնական աղետների՝ երկրաշարժ, հրաբուխ, փոթորիկ, ջրհեղեղ, դրանց բացասական հետևանքներից խուսափելու մասին, որպեսզի անհրաժեշտության դեպքում ոչ թե խուճապի մատնվի, այլ՝ արագ կողմնորոշվի: Երեխային պիտի սովորեցնել, որ, օրինակ, եթե երկրաշարժ է, պետք է ամեն ինչ թողնել ու դուրս վազել տանից: Կամ եթե տարածքը ռմբակոծվում է, անհրաժեշտ է վերցնել որոշ անհրաժեշտ իրեր՝ փաստաթղթեր, դեղորայք, որոշակի հագուստ և արագ լքել տվյալ տարածը: Պետք է այնպես բացատրել, որ երեխան չվախենա և սթրեսի չենթարկվի [4, էջ11]ֈ

Ըստ «Ես և շրջակա աշխարհը» 4-րդ դասարանի ծրագրի.

* Երեխան պետք է ճանաչի բնությունը, իմանա, որ բնության պաշարներն արժեքավոր են մարդկանց համար, ուստի դրանցից պետք է խնամքով օգտվել, հակառակ դեպքում անուղղելի վնասներ կհասցնենք բնությանը:
* Կրտսերը դպրոցականին պետք է սովորեցնել մայրցամաքները, օվկիա- նոսները, հետաքրքիր տեղեկություններ հաղորդել դրանց մասին, ինչն էլ կամրապնդի երեխայի՝ բնության հանդեպ ունեցած սերը:
* Կրտսեր դպրոցականը պետք է իմանա, որ օդը մեր մոլորակի անգին հարստություններից մեկն է: Ուսուցիչը պետք է բացատրի, թե ինչ է իրենից ներկայացնում մթնոլոր: Այնուհետ պիտի նշել, որ հողը Երկիր մոլորակի ամենամեծ բնական հարստությունն է, առանց որի չէին լինի բույսերը, կենդանիները, նույնիսկ՝ մարդիկ:
* Պետք է երեխային բացատրել, որ ամենուր ջուր կա երկրի վրա՝ օդում, հողում, բույսերի ու կենդանիների, ինչպես նաև մարդու օրգանիզմում: Անհրաժեշտ է նշել, որ ջուրը պետք է խնայողաբար օգտագործել:
* Իմանա Երկրի մակերևույթի հիմնական ձևերը:
* Քարտեզի վրա կարողանա ցույց տալ օվկիանոսները և մայրցամաքները: Իմանա, որ Երկիրը պատված է մթնոլորտով, ինչ են մթնոլորտային տեղումները: Իմանա ջրի երեք ագրեգատային վիճակների մասին: Կարողանա կատարել ջրի գոլորշիացման, սառեցման, հեղուկ վիճակի վերածելու պարզագույն փորձեր: Իմանա, թե ինչ է աղբյուրը, գետը, լիճը, ծովը, օվկիանոսը ինչով են հարուստ ծովերն ու օվկիանոսները:
* Գաղափար ունենա մարդկանց, բույսերի ու կենդանիների համար ջրի նշանակության, երկրագնդի վրա քաղցրահամ ջրի պաշարների սահմանափակության մասին: Կարողանա օրինակներ բերել կենցաղում ջրի խնայողական օգտագործման վերաբերյալ, տանը հետևել ջրաչափի ցուցմունքներին:
* Գաղափար ունենա հողի, նրա կազմի մասին: Իմանա հողի նշանակությունը բույսերի և այլ կենդանի օրգանիզմների համար: Իմանա` ինչ ծառատեսակներ և խոտաբույսեր են աճում իր շրջապատում: Կարողանա քարտեզի վրա ցույց տալ երկրագնդի խոշոր հարթավայրեր և լեռներ:
* Իմանա, թե ինչ է հողերի քայքայման երևույթը: Կարողանա իր շրջակայքում դի-տարկել նման երևույթներ և ներկայացնել:
* Իմանա, թե ինչպես է մարդն օգտագործում գետերի, լճերի, ծովերի և օվկիանոսների հարստությունները:
* Կարողանա բացատրել, թե ինչու է աղտոտված ջուրը վնասակար մարդու և կենդանիների համարֈ
* Ծանոթ լինի կյանքի տարբեր պայմաններին հարմարված բույսերի և կենդանիների օրինակներին:

«Մարմիններ, նյութեր, մասնիկներ» բաժինը միտված է մասնիկների շարժման և փոխազդեցության, մարմինների չափերի, ջերմաստիճանի մասին նախնական գիտելիքների հաղորդմանը.

* Կրտսեր դպրոցականին պետք է բացատրել, թե ինչ են մարմիններն ու նյութերը, ասել, որ դրանք կազմված են մասնիկներից:
* Պարզագույն գիտելիքներ ունենա պինդ, հեղուկ, գազային նյութերի մասին:
* Կարողանա օգտվել պարզագույն չափիչ սարքերից և կատարել չափումներ, (երկարություն, կշիռ, ջերմաստիճան):
* Կարողանա պարզագույն փորձերի միջոցով հիմնավորել նյութերի փոխազդեցությունը և փոխակերպումը, դրանց վերաբերյալ կենցաղում հանդիպող օրինակներբերի: Կարողանա իր շրջապատում եղած նյութերը դասակարգել, դիտարկել նյութի մի տեսակից մյուսի փոխակերպումը և

եզրահանգումներ անել: Կարողանա կատարել օդի, ջրի ջերմաստիճանի չափումներ և գրանցել:

Դեռևս փոքր տարիքից կրտսեր դպրոցականն արդեն գիտե մարդու, կենդանիների և բույսերի մասին: Անհրաժեշտ է նրան ավելի մանրամասն բացատրել որ մեր մոլորակը կենդանի մոլորակ է, խոսել կենդանիների, բույսերի բազմազանության մասին, բերել օրինակներ:

Երեխային պետք է ցույց տալ մարդու և բնության փոխկապակցումը, նշել, որ մարդն առանց բնության գոյություն ունենալ չի կարող:

Այս թեմայի շրջանակներում կրտսեր դպրոցականը տեղեկանում է մարմինների, նյութերի, նրանց տեսակների, մասնիկների մասին, իմանում է, որ նյութերը բազմազան են, ունեն տարբեր հատկություններ: Ուսուցիչը պատմում է մարդու՝ բնությունից կախման մեջ լինելու մասին, թե բնությունն ինչպես է փոխվել մարդու կողմից, բերում օրինակներ:

Երեխային պետք է բացատրել, թե ինչ է իրենից ներկայացնում տնտեսությունը, պատմել տնտեսության ճյուղերի մասին: Պետք է խոսել ապրանքափոխանակության մասին, որը կար դեռևս հնում, երբ զինվորներին իրենց կատարած աշխատանքի դիմաց աղ էին տալիս: Աղին հետագայում փոխարինեց փողը: Կրտսեր դպրոցականը պետք է իմանա, որ յուրաքանչյուր աշխատանք ունի իր գինը և վարձատրվում է: Երեխային պետք է բացատրել տնտեսության և բնության կապի մասին, որ առանց բնության տնտեսությունը գոյություն ունենալ, նաև՝ զարգանալ չի կարող: Բնությունը մարդուն տալիս է օգտակար հանածոներ՝ նավթ, գազ և այլն:

Կարելի է երեխաներին ցուցադրել որևէ նկարներ, որում պատկերված է բնությունը, կամ ընթերցել գրականությունից բանաստեղծություններ, պատմվածքներ, որտեղ գրողները գովերգում են բնությունը: Հետաքրքիր կլինի բնության մասին երգերի ունկնդրումը: Այդ քայլով աշակերտը կսիրի բնությունը, կհիանա բնության գեղեցկությամբ:

Նախնական գիտելիքներ ունենա մարդկանց լեզվական, մշակութային, ռասայական, տարիքային, սեռային և այլ տարբերությունների և դրանցով պայմանավորված ընկալումների բազմազանության մասին:

Իմանա հասարակական վարքի կանոնները, իր իրավունքներն ու պարտականությունները:

Հասկանա կարծրատիպերի և նախապաշարումների վտանգը և կարողանա օրինակներ բերել: Բացատրի մարդկանց փոխհարաբերություններում հավասա- րության, արդարության, բարեկամության և խաղաղության կարևորությունը, կարողանա պահպանել համակեցության կանոնները:

Կարողանա հիմնավորել ընկալումների բազմազանությունը հարգելու անհրա- ժեշտությունը:

Կարողանա տարբերակել ժամանակագրական միավորները (տարի, հարուրամյակ և այլն): Կարողանա բացատրել հայրենիքի նշանակությունը իր կյանքում: Իմանա Հայաստանի մարզերը, մարզ-կենտրոնները, կարողանա ցույց տալ դրանք քարտեզի վրա.

* Կրտսեր դպրոցականը պետք է ունենա շրջակայքում կողմնորոշվելու, նախնական գիտելիքներ և հմտություններ, կարողանա առարկաների օգնությամբ կողմնորոշվել տեղանքում:
* Իմանա, թե ինչ է հորիզոնը, հորիզոնագիծը, հորիզոնի հիմնական և միջանկյալ կողմերը: Կարողանա արևի օգնությամբ որոշել հորիզոնի կողմերը: Իմանա հին ժամանակներից մինչև մեր օրերը երկրագնդի հետազոտության մասին: Իմանա վաղ անցյալում փյունիկեցիների, հին հույների, հռոմեացիների կատարած ճանապարհորդությունների մասին:
* Իմանա շուրջերկրյա ճանապարհորդությունների մասին: Ունենա քարտեզից օգտվելու նախնական գիտելիքներ և հմտություններ:
* Կարողանա կողմնացույցով որոշել հորիզոնի կողմերը, կողմնորոշվել տեղանքում:
* Կարողանա ճիշտ կողմնորոշվել և տեղաշարժվել տեղանքում պայմանական նշանների օգնությամբ:
* Կարողանա տեղանքի օբյեկտների միջոցով որոշել հորիզոնի կողմեը: Կարողանա բացատրել վաղ անցյալում կատարված ճանապարհորդությունների ազդեցությունը մարդկության զարգացման վրա:
* Կարողանա ինքնուրույն տեղեկություններ հավաքել երկրագնդի և տիեզերքի ժամանակակից հետազոտությունների վերաբերյալ:

Այսպիսով, «Ես և շրջակա աշխարհը» առարկան ձևավորում է բազմակողմանի զարգացած, տեղեկացված անհատ, ով ունի իր ուրույն կարծիքը ցանկացած հարցի վերաբերյալ և կարողանում է հեշտությամբ սոցիալականացվել շրջակա միջավայրումֈ

ԵԶՐԱԿԱՑՈՒԹՅՈՒՆ

Գիտամեթոդական համապատասխան գրականության ուսումնասիրության, ինչպես նաև կատարված հետազոտական աշխատանքի արդյունքում կարելի է եզրակացնել.

* Կրտսեր դպրոցականների սոցիալականացման գործընթացը մանկավարժության արդի հիմնախնդիրներից է, քանի որ կրտսեր դպրոցականներն ուսումնական առարկաների միջոցով սկսում են յուրացնել սոցիալական փորձը՝ վերափոխելով այն սեփական արժեքային համակարգի ու կողմնորոշումներիֈ
* «Ես և շրջակա աշխարհը» առարկան մեծապես միտված է կրտսեր դպրոցականների սոցիալականացման գործընթացի բարելավմանը, որի արդյունավետությունը հավասարապես կախված է և՛ ուսուցանվող նյութից ու դասավանդման մեթոդների ընտրությունից, և՛ մանկավարժի պատրաստվածությունից ու վարպետությունից:
* Մեր կողմից իրականացված հետազոտական աշխատանքներից պարզ դարձավ, որ «Ես և շրջակա աշխարհը» առարկան ազդում է կրտսեր դպրոցականի աշխարհընկալման, աշխարհճանաչման վրա: Այս առարկան կրտսեր դպրոցականի մեջ առաջացնում է սեր, հոգատարություն շրջապատի մարդկանց, կենդանական աշխարհի ու բնության նկատմամբ:
* «Ես և շրջակա աշխարհը» առարկայի դասավանդման արդյունավետ մանկավարժական պայմաններն են՝
* առարկայի դասաժամերի ավելացում (շաբաթական 3- 4 անգամ),
* կիրառվող դասավանդման մեթոդների բազմազանության ապահովում,
* ուսուցանվող թեմաներին համապատասխան առավելապես գործնական բնույթի աշխատանքների իրականացում,
* ուսուցանվող նյութի հետ կապված տարաբնույթ որոնողական, հետազոտական, ստեղծագործական աշխատանքների կազմակերպում,

ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ

1. Ալեքսանյան, Լ․ Թորոսյան Ն․ «Ես և շրջակա աշխարհը» ,Հանրակրթական դպրոցի դասագիրք 2-րդ դասարանի դասագիրք, «Աստղիկ Գրատուն», Երևան, 2014, 9էջ:
2. Ալեքսանյան, Լ․ Թորոսյան Ն. «Ես և շրջակա աշխարհը» Հանրակրթական դպրոցի դասագիրք 4-րդ դասարանի դասագիրք, «Աստղիկ Գրատուն», Երևան, 2015, 18 էջ:
3. Ալեքսանյան Լ․ Թորոսյան Ն «Ես և շրջակա աշխարհը» Հանրակրթական դպրոցի դասագիրք 3 -րդ դասարանի դասագիրք, «Աստղիկ Գրատուն», Երևան, 2017, 8էջ:
4. Ալեքսանյան Լ․ Թորոսյան Ն, «Ես և շրջակա աշխարհը» ուսուցչի ձեռնարկ, 2-4- րդ դասարաններ, Երևան, 2013, 11էջ:
5. Ալեքսանյան Լ․ Թորոսյան Ն., Պետրոսյան Մ, «Ուսուցման ինտերակտիվ մեթոդների տեսությունն ու պրակտիկան» Երևանի հանրապետական հոգեբանական կենտրոն, Բաց հասարակության ինստիտուտի հայաստանյան հիմնադրամ, Երևան, 2004, 19էջ:
6. Աստվածատրյան Մ., Արնաուդյան Ա., Վարդումյան Ս., և ուրիշներ

«Ուսումնառությունն ու դասավանդումը կրտսեր դպրոցում», ԱՅՐԵՔՍ, Երևան 2001, 22 էջ:

1. Աստվածատրյան Մ., և ուրիշներ «Ուսումնառությունն ու դասավանդումը կրտսեր դպրոցում», Ձեռնարկ ուսուցիչների համար, ԱՅՐԵՔՍ, Երևան, 2003, 23 էջ:
2. Գյուլբուդաղյան Ա. և ուրիշներ, տարրական դպրոցի «Ես և շրջակա աշխարհը» առարկայի չափորոշիչներ և ծրագրեր, 2-4-րդ դասարաններ, Երևան, «Աստղիկ Գրատուն, 2006, 17 էջ:
3. ՀՀ ԿԳՆ կրթության Ազգային ինստիտուտ, Թեթև մտավոր հետամնացություն ունեցող երեխաների «Ես և շրջակա աշխարհը առարկայի ծրագիր» Էջ 34, Երևան, 2012
4. Նալչաջյան Ա․Ա․ «Սոցիալական հոգեբանություն, «Զանգակ 97, Երևան, 2004թ․, 81 էջ:
5. Պետրովսկի Ա․Վ․, «Տարիքային և մանկավարժական հոգեբանություն», «Լույս» հրատարակչություն, Երևան, 1977թ․, 105 էջֈ
6. Андреева Г.М. К истории становления социальной психологии в России, Вестник, 1997г., стр. 6- 17.
7. Андреева Г.М. Социальная психология. Учебник для вузов. — Аспект Пресс, 2008. — 363 с.
8. Мардахаев Лев Владимирович, Coциальная педагогика, Учебник, 2020г.
9. Никитина А.В. Социальная педогогика, Москва, 2000г., стр. 15- 16.
10. Шукшина Анна Владимировна, ШКОЛЬНЫЙ КОЛЛЕКТИВ КАК СРЕДСТВО СОЦИАЛИЗАЦИИ УЧАЩИХСЯ НАЧАЛЬНОЙ ШКОЛЫ , Екатеринбург 2018,
11. [www.imacumihrchvanq.com](http://www.imacumihrchvanq.com/), Ա.Սահակյան «Ես և շրջակա աշխարհը»
12. [www.wordpress.com](http://www.wordpress.com/) Ն․ Միքայելյան «Ես և շրջակա աշխարհը» առարկան կրտսեր դպրոցականի կյանքում
13. [www.escs.a](http://www.escs.am/)m Ա․ Սարգսյան «Ես և շրջակա աշխարհը»
14. Կրթության մասին ՀՀ օրենք
15. Հանրակրթության մասին ՀՀ օրենք